《余寓王园适当春残尚有小桃临水追想昔时繁丽》
宋代·李洪

兔葵摇曳雨蒙蒙，尚有夭桃出旧丛。
轻簿不禁三月浪，飘零常旧五更风。
燕泥乱啄粘香蕊，渔艇犹疑趁落红。
惆怅眼前兴废事，灵云今已悟真空。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。